runetrust/blame-folketinget-dk huggingface dataset:
Kim Edberg Andersen (NB), 2023-05-17:
Tak for det.
Jeg kender ministeren fra mit lokalområde, og jeg er slet ikke i tvivl om, at den her minister har øje på ligestillingsproblemerne, men det ene udelukker jo ikke det andet.
At jeg har en minister, som allerede har nævnt de her ting, som vi ved vi går i gang med undersøge, gør jo ikke, at vi ikke samtidig kan nedsætte et udvalg, der rent faktisk for første gang i Danmark finder alle de ting, vi måske ikke ser.
For en ting, jeg ved, er, at det ikke bliver mændene, der kommer ud og fortæller, hvor de rammer de her problemer.
Det er jo det, der er det helt store problem med mænd: Vi er opdraget til at være rigtige mænd, som ikke brokker os; det er vi.
Så derfor tror jeg faktisk, at det her godt kan være et både-og, at vi så tager det, der ligger lige for, og som jeg ved at i hvert fald den her minister i regeringen brænder for, og tager en lang undersøgelse.
Som jeg også har oplevet tidligere, inden jeg kom i Folketinget, havde tidligere ministre måske ikke helt samme situationsfornemmelse og fornemmelse for, at det her var en problemstilling.
Så hvorfor er det, at regeringen ikke kan se, at vi godt kan gøre både-og – sætte det i gang, vi allerede ved, og tage den lange undersøgelse samtidig?
Marie Bjerre (V), 2023-05-17:
Ordføreren og jeg deler intentionerne og ambitionerne, og jeg er sådan set også rigtig glad for, at vi har den her debat om, at der også er nogle ligestillingsudfordringer i forhold til mænd og drenge.
Så er spørgsmålet: Hvordan får vi løst det bedst?
Hvordan får vi bedst sat nogle initiativer i gang?
Jeg har allerede haft to dialogmøder med en række interessenter – jeg har også mødtes separat med en række af de her interessenter – og jeg mener, at den bedste vej frem i stedet for er at lave en handlingsplan og en strategi, for vi har jo allerede meget viden på området, vi har allerede igangsat yderligere undersøgelser.
Det mener jeg er den rigtige fremgangsmåde i stedet for at nedsætte en kommission eller et udvalg efter norsk forbillede.
Der er to ting i forhold til det: Det er dyrt, det kræver finansiering, men det tager altså også noget tid.
Derfor synes jeg sådan set for at ramme de intentioner, som vi er enige om, at det er langt bedre at gå i gang allerede nu og lave en strategi eller en handlingsplan.
Kim Edberg Andersen (NB), 2023-05-17:
Det kan godt være, ministeren siger, at det er dyrt, men vi snakker ganske få millioner kroner.
Altså det er jo her inde i Folketinget – undskyld, jeg siger det – bolsjepenge i forhold til, at det her er næsten 50 pct. af Danmarks befolkning.
Så jeg køber ikke argumentet, at man synes, det koster for mange penge at få undersøgt mænds ligestillingsproblemer.
Det køber jeg ikke.
Jeg synes, det er positivt, at ministeren allerede har sat noget i gang, men jeg bliver nødt til at stå fast på, at det her er en reel problemstilling, så vi har behov for en kommission, der lægger et resultat frem, hvor det er eksperter, der kigger på det, og ikke ansatte i ministerier, som har en tendens til at falde tilbage på det gammelkendte og så kun kigge på ganske få ting.
Marie Bjerre (V), 2023-05-17:
Altså, det her koster jo penge.
Hvis vi kigger på den norske model, koster sådan en mandekommission 5,9 mio. kr. årligt, og mig bekendt er der ikke anvist finansiering til det her forslag, så vi bliver nødt til at være ærlige om, at det her koster penge.
Det er den ene ting.
Det andet er også, at jeg sådan set ikke mener, det er den rigtige fremgangsmåde, for at nedsætte sådan et udvalg her tager noget tid, og det betyder, at vi først vil få nogle anbefalinger om noget tid.
Hvorfor ikke bare gå i gang allerede nu?
Og jeg er sådan set i gang.
Det synes jeg sådan set er mere fornuftigt.
I stedet for at nedsætte yderligere kommissioner og udvalg og ekspertgrupper, så lad os da komme i gang.
Mikkel Bjørn (DF), 2023-05-17:
Der er jo ikke noget, der forhindrer ministeren i at komme i gang.
Ministeren kan da bare gå i gang.
Det ændrer da ikke på, at det her område skal undersøges.
Så vi, at der var et generelt problem med ligestilling blandt kvinder, havde ministeren og regeringen, ved jeg,
lynhurtigt iværksat utallige initiativer for at få undersøgt og få udbedret og løst den udfordring.
Men når det handler om mænd, er ministeren tilsyneladende mere eller mindre ligeglad.
Marie Bjerre (V), 2023-05-17:
Jeg ved ikke, hvad ordføreren mener med, at ministeren ikke er i gang.
Altså, som jeg lige redegjorde for, har jeg haft to dialogmøder med en række interessenter.
Jeg har derudover også mødtes med interessenter på det her område.
Vi er i gang med at få mere viden og input til, hvad man rent faktisk kan lave af konkrete initiativer.
Jeg har en ambition om, at vi inden udgangen af året har en strategi eller en handlingsplan, hvor vi netop sætter fokus på, at der er nogle ligestillingsudfordringer i forhold til mænd og drenge.
Mikkel Bjørn (DF), 2023-05-17:
Men det er da dejligt, men det er bare ikke rigtig svar på mit spørgsmål.
Altså, hvorfor er det, at man er imod at få undersøgt de her ting?
I et statsligt budget på 1.000 mia. kr. er en pris på, jeg tror, ministeren nævnte 4 mio. kr., småpenge i den henseende for at få undersøgt nogle ret reelle og substantielle problemer.
Så det undrer mig, at ministeren ikke bakker op om at få undersøgt det her.
Jeg tror, der sidder mange mænd derude og undrer sig over, hvorfor det altid handler om kvinders udfordringer, og hvorfor man altid har værktøjerne parat til at løse de udfordringer, men at når det handler om mænd, hører man i stedet for sit eget ekko råbe ud i mørket.
Mona Juul (KF), 2023-05-17:
Tak, og tak til ordføreren.
Vil ordføreren være med til at sikre, at vi rent faktisk får en meget snarlig invitation til iværksætterforhandlinger, som jo så bl.a. også tager det her forslag, forslaget om at fjerne lagerbeskatningen på børsnoteringer og mange af de andre ting med?
For det kan jo næsten ikke passe, at man ikke har alle idéerne på bordet.
Man burde være klar til, at det nu snart skal ske.
Mette Reissmann (S), 2023-05-17:
Jeg kan godt forstå, at fru Mona Juul udtrykker utålmodighed.
Det ville jeg også gøre i ordførerens position.
Jeg kan så også love, at der snart kommer noget, hvor der bl.a. er en meget, meget bred kreds, forhåbentlig alle, der gerne vil være med til både at diskutere og analysere, hvad det er for nogle udfordringer.
For der er mange.
Der er jo ikke kun dem, som ordføreren selv adresserer her, eller som jeg har været inde på,
men de er legio, og det betyder også, at de muligheder, der er, og de forbedringer, der skal til, tilsvarende også bliver mange.
Derfor skal vi selvfølgelig være mange, og vi skal høre fra alle sider, også uden for den her bygning, hvordan det er, vi kan løse det her.
Og det glæder jeg mig rigtig, rigtig meget til.
Charlotte Bagge Hansen (M), 2023-05-17:
Jeg vælger at tolke det som entusiasme, og det er jeg selvfølgelig som en af dem, der er i et af regeringspartierne, meget, meget glad for at høre, og jeg glæder mig til at mødes om det inde i forhandlingslokalet.
Jeg kunne godt tænke mig at høre: Hvad er den vigtigste mærkesag i det her iværksætteriudspil for De Radikale?
Katrine Robsøe (RV), 2023-05-17:
Nej, hvor ville jeg ønske, at man fra regeringens side rent faktisk lyttede til min gode kollega fra Konservative fru Mona Juuls opfordring her til sidst.
Lad os nu få sat det i gang.
Jeg håber inderligt, at det er rigtigt, og at vi er lige på trapperne, og at det hedder hellere i morgen end om en uge eller en måned, at vi rent faktisk kommer i gang med det her.
Det er altid godt at hente mere viden, men vi har faktisk rigtig meget viden, også på det område.
Men vi skal altså også i gang med at have noget reel handling på det her område, for lige nu er jeg nok desværre tilbøjelig til at være enig med fru Mona Juul i, at det sådan lidt er en ting, man har med at sige, at man gerne vil gøre noget, men der sker faktisk enormt lidt.
Jeg synes, det her forslag er rigtig, rigtig godt.
Jeg er sådan set også enig med regeringen, når de siger, at det er rigtig godt at se vores iværksætterpolitik samlet, og det vil jeg rigtig gerne være med til, men jeg synes, det er forfejlet bare at sige, at nu kommer det herned igen.
Og fordi det ikke er regeringen selv, der har foreslået det her på nuværende tidspunkt, siger man bare nej, selv om jeg sådan set hører regeringspartierne være glade for, at forslaget bliver fremsat, og man vil gerne være med til at diskutere det.
Så jeg håber virkelig, at det den her gang er oprigtigt, og at det er lige på trapperne.
For vi vil hos Radikale Venstre i hvert fald utrolig gerne være med til at sørge for at diskutere det her.
Jeg vil også gerne, som SF's ordfører sagde det, sige, at hvis man kan få regeringen med på noget, ved at vi stiller ændringsforslag til det, så er det det, der skal til, men jeg tror desværre ikke, hvis jeg skal være ærlig, at regeringen kommer til at stemme for, uanset hvor mange ændringsforslag vi stiller, for jeg tror, man har besluttet sig for at stemme nej til beslutningsforslaget uanset hvad.
Det synes jeg er ærgerligt.
Jeg glæder mig oprigtigt til, at vi skal i gang med den her iværksætterstrategi.
Jeg synes, vi havde fantastisk gode snakke også i sidste periode mange partier bredt.
Det her er noget, vi er enige om, og det er et område, der i den grad fortjener, at vi faktisk får gjort noget nu.
Der er så meget at tage fat på, og det her er en af tingene, vi i hvert fald i Radikale ser positivt på, og derfor er vi også indstillet på at stemme for beslutningsforslaget.
Tak for ordet.
Mona Juul (KF), 2023-05-17:
Tak for ordet, og tak til forslagsstillerne for et godt forslag om at gøre det nemmere for danske iværksættere at skaffe kapital.
Konkret foreslås det, at anpartsselskaber også skal kunne skaffe kapital via crowdfunding, hvilket de i praksis ikke kan i dag, og hvilket jo ret beset er pænt mærkværdigt, særlig fordi der allerede ligger en EU-forordning fra 2021, som regeringen har forsømt at implementere i Danmark.
Med den ville vi i det mindste have mulighed for at tillade, at anpartsselskaber kan anvende crowdfunding til at rejse kapital for op til 5 mio. euro.
Crowdfunding er da også en helt igennem sympatisk og velafprøvet måde at skaffe kapital på.
Man prøver simpelt hen at fundraise via netværker, typisk på en onlineplatform, og skabe interesse og opbakning til sit projekt og med mange bække små at få projektet op at flyve økonomisk.
Ingen banker, ingen offentlige puljer og ingen kære mor.
Det kan noget at crowdfunde, det rykker for mange mindre iværksættere, og det er ofte lokalt.
Og som altid halser vi i Danmark håbløst bagefter.
Se blot på, hvor lidt kapital vi rejser i forhold til f.eks. Sverige, som også på det her punkt spurter forbi os.
I Danmark elsker alle politikere iværksætteri, samtidig med at der sker nul for at sikre bedre vilkår, uanset om vi snakker om kultur eller langsigtede strukturelle rammer som f.eks. skat eller som her kapital.
Skulle vi ikke til at se lidt action nu?
Få nu kaldt til de forhandlinger om iværksætteri, og lad os se, hvor langt vi i fællesskab kan nå i første hug, for det begynder efterhånden at være lidt pinligt, at vi nu i snart 4 år ikke har gjort noget som helst for dansk iværksætteri.
Tallene og tendenserne begynder ærlig talt også at vise sig, og vi mister hver dag mulighed for virksomheder og arbejdspladser, og det er ikke sådan, at vi sikrer vores velfærdssamfund.
Betina Kastbjerg (DD), 2023-05-17:
Tak for det.
Crowdfunding er en fantastisk måde for virksomheder at rejse kapital på til deres projekter og produkter ved at tiltrække små investeringer fra privatpersoner typisk via de digitale platforme eller ens eget netværk.
Desværre er anpartsselskaber i Danmark forhindret i at gøre brug af den her metode, mens aktieselskaber har tilladelse til både crowdfunding og brug af traditionelle børser til at rejse kapital.
Det giver de større aktieselskaber en fordel, da nystartede og små og mellemstore virksomheder typisk er anpartsselskaber på grund af det mindre kapitalkrav for at stifte en sådan virksomhed.
Det gør det svært for de mindre virksomheder at vokse, og danske iværksættere er derfor nødt til at bruge udenlandske platforme til crowdfunding, hvis de vil rejse kapital på den måde.
Desværre har de vanskelige vilkår for vores iværksættere og vækstvirksomheder i Danmark også betydet, at otte ud af ti af de største danske virksomheder, der er etableret i dette årtusind, har forladt Danmark ved at blive børsnoteret i udlandet eller ved at flytte hovedsædet ud af Danmark.
Danmark har desuden den laveste andel af selvstændige i EU sammen med Tyskland.
Det er jo ikke ualmindeligt at bruge det i andre EU-lande, hvor det er tilladt at udbyde de her anparter til offentligheden, og det bruger man både i Tyskland, Finland, Estland og Holland.
Det er nogle af de lande, der allerede tillader det.
I november 2021 trådte EU's crowdfundingforordning i kraft, hvilket skal harmonisere de forskellige regler for crowdfunding på tværs af medlemslandene.
Forordningen giver også medlemslandene mulighed for at tillade, at anpartsselskaber kan anvende crowdfunding til at rejse kapital.
Det er derfor skuffende, at regeringen endnu ikke har udnyttet den her mulighed og fjernet forbuddet mod, at anpartsselskaber kan gøre brug af crowdfunding.
Det spænder ben for vores danske iværksættere og små og mellemstore virksomheder, og det begrænser mulighederne for vækst og udvikling i Danmark.
I Danmarksdemokraterne hilser vi det her forslag velkommen, og vi støtter naturligvis op om forslaget.
Sigurd Agersnap (SF), 2023-05-17:
Tak for ordet, formand, og tak til Liberal Alliance for et godt forslag.
SF er enige i, at vi skal sikre bedre finansieringsmuligheder for danske iværksættere, og vi er også enige i, at vi meget gerne vil kigge på at styrke crowdfunding.
Det er godt for at sikre kapital til, at danske idéer kan udvikles, men det er også godt for at sikre et bredt forankret og fælles ejerskab af mange virksomheder.
Fælles ejerskab, crowdfunding, medarbejdereje, demokratiske virksomhedsformer er alt sammen noget, som vi kan udbrede mere i Danmark og have stor succes med.
Vi har en historie, en lang, stolt tradition fra andelsbevægelsen og demokratiske virksomheder i Danmark, og vi ser også, at crowdfunding er et godt supplement hertil.
Hvad enten det er den lokale brugs, en lokal erhvervsdrivende eller en højteknologisk startup fra DTU, kan crowdfunding være en god måde at sikre kapital på.
Derfor er vi i SF også meget positive over for beslutningsforslaget.
Vi havde et lignende forslag med i vores iværksætterudspil sidste år, hvad jeg kan høre at også andre partier har haft.
Vi havde kigget på lånebaseret crowdfunding, men også på, at man blåstempler crowdfundingplatforme.
Jeg synes, det må være en gave til ministeren og til regeringen, når der er så bred enighed i Folketinget om et beslutningsforslag.
Vi har i SF i sinde også at stemme for beslutningsforslaget, men hvis det kan sikre bredere opbakning her i salen, hvor jeg jo kan høre, at alle stort set er enige i forslaget, synes jeg også godt, at vi kan kigge på ændringsforslag til beslutningsforslaget, som kan sikre den brede opbakning.
Samlet set er vi meget positive.
Jeg vil nævne et sidste element, som jeg også synes er afgørende i forhold til crowdfunding, og det er jo, at vi kan se en meget stor skævvridning i, hvem der egentlig får investeringer, både når vi kigger på køn, men også uddannelsesbaggrund og diversitet i vores iværksættermiljø.
Crowdfunding er en af de måder, vi kan sikre en mere alsidig opbakning til flere forskellige slags iværksættere også i Danmark, og det synes jeg er vigtigt at huske på også i et kommende iværksætterudspil.
Vi stemmer for i SF.
Charlotte Bagge Hansen (M), 2023-05-17:
Tak for det.
Jeg har jo den fornøjelse at være i valgkreds med ordføreren for forslagsstillerne.
Vi har krydset klinger mange gange.
Og jeg må så skuffe dig, for det bliver vi heller ikke i dag.
I Moderaterne er jeg lige ved at sætte det sidste komma i en ny iværksætterpolitik godt flankeret af min skattepolitiske ordførerkollega, som sidder lige foran jer.
Tak for forslaget.
Det er magtpåliggende for os i Moderaterne, at vi skal give danske iværksættervirksomheder de bedste vilkår.
I Danmark er vi kendt for vores kreativitet og vores virkelyst.
Vi er dygtige til at skabe nye og bedre løsninger på eksisterende problemer, og vi er gode til at tænke ud af boksen, når det gælder fremtidens problemer.
Men i Moderaterne anerkender vi, at bøvlede og komplicerede regler om bl.a. crowdfunding også betyder, at de mange gode idéer, som fødes i Danmark, ofte bliver voksne i udlandet.
Derfor ser vi i Moderaterne også positivt på crowdfunding, og vi er også åbne for, at det skal gøres til en mere attraktiv investeringsform.
I talende stund er Moderaterne og de andre regeringspartier i gang med at udarbejde en iværksætterstrategi, der skal styrke iværksættere i hele Danmark.
I regeringen og i Moderaterne er det vores mål at opnå en ambitiøs og sammenhængende erhvervs- og vækstpolitik, som skaber mest mulig værdi for hele samfundet.
Derfor ser vi også frem til at drøfte initiativer såsom crowdfunding i de kommende forhandlinger.
Nu, hvor regeringen snart vil fremlægge en iværksætterstrategi, kan vi ikke stemme for beslutningsforslaget vedrørende crowdfunding, men vi ser frem til at drøfte dette nærmere til forhandlingerne om iværksætterstrategien, så vi i fællesskab kan udarbejde en god og gennemtænkt strategi.
Tak for ordet.
Marie Bjerre (V), 2023-05-17:
Jeg har sådan set sat noget arbejde konkret i gang, men ud over det er VIVE jo sådan set også i gang med en undersøgelse af de udfordringer, der er med marginaliserede mænd.
Så det arbejde i forhold til undersøgelser er jo sådan set også sat i gang.
Så når jeg er i gang og vi allerede er i gang med at undersøge udfordringerne, ser jeg altså ikke nogen grund til at lave yderligere udvalg.
Mona Juul (KF), 2023-05-17:
Nogle gange kan man jo godt få lavet så stor en elefant, at man kan få lidt svært ved at sluge den i ét hug.
Hans Andersen (V), 2023-05-17:
Vi synes, at vi i forbindelse med en samlet strategi skal have alle elementer ind på bordet og se det her i en sammenhæng.
Jeg og Venstre hilser det velkommen, at Liberal Alliance fremsætter det her forslag om crowdfunding.
Og jeg tror bestemt, at det har gode muligheder for at finde vej ind i en samlet iværksætterstrategi, som jeg også gerne ser os lave sammen med Liberal Alliance og Det Konservative Folkeparti.
Mona Juul (KF), 2023-05-17:
Tak for det, og tak til ordføreren.
Der er jo ikke nogen tvivl om, at Venstre i den tidligere regeringsperiode med en socialdemokratisk etpartiregering ville have stemt for sådan et beslutningsforslag her.
Kan ordføreren prøve at begrunde, hvorfor man vælger at stemme imod nu – ud over det her med, at man skal se det i en samlet sammenhæng?
Hans Andersen (V), 2023-05-17:
I Venstre er vi enige med forslagsstillerne i, at vi står over for en række udfordringer, når det handler om at løfte iværksætteriet til det næste niveau og dermed sikre, at Danmark også i fremtiden har førertrøjen på som iværksætternation.
Historisk set er Danmark jo et land, der er bygget på mennesker med idékraft og initiativrigdom.
Vi er et land, som har bygget på iværksætteri fra industrialiseringens ankomst over landbrugets teknologiske udvikling til andelsbevægelsens udbredelse, som vi kender det i dag.
De muligheder, som iværksætteriet gennem det frie marked har åbnet for helt almindelige mennesker, er noget af det, jeg mener har drevet Danmark og danskerne fremad.
Det er heller ikke nogen hemmelighed, at vi tilbage i april 2022 fremlagde vores bud på et iværksætterudspil med 23 konkrete initiativer, der skal gøre det lettere at være iværksætter i Danmark, og netop derfor er jeg meget tilfreds med, at vi med regeringsgrundlaget er blevet enige om at afsætte 300 mio. kr. til en ny og forbedret iværksætterstrategi, der skal styrke iværksætteriet i hele Danmark.
Med en ny og samlet iværksætterstrategi er det således Venstres og regeringens ambition, at vi en gang for alle skal til bunds i de udfordringer og problematikker, som danske iværksættere hver dag løber ind i.
Det er ligeledes vores opfattelse, at tiltag, der kan gøre det nemmere for anpartsselskaber at få adgang til kapital, f.eks. ved hjælp af crowdfunding, bør indgå i en kommende iværksætterstrategi.
Vi mener, at relevante tiltag bør indgå i den samlede iværksætterstrategi, således at vi på den bedst mulige måde sikrer en sammenhæng og synergi til strategiens øvrige elementer.
For at opsummere er Venstre altså enig med forslagsstillerne i, at der er brug for, at vi kigger på rammerne for danske iværksættervirksomheder, ligesom vi støtter formålet om at give anpartsselskaber bedre adgang til kapital, f.eks. gennem crowdfunding.
Men vi mener, at indsatsen bør ses samlet og i en samlet strategi, og at det derfor vil være uhensigtsmæssigt at stemme beslutningsforslaget igennem, som det ligger i dag, og sådan som det er fremsat af forslagsstillerne.
Med den begrundelse skal jeg meddele, at Venstre stemmer imod beslutningsforslaget.
Mette Reissmann (S), 2023-05-17:
Der er ingen tvivl om, at mange af de ting, som kan være medvirkende til at gøre det lettere og bedre og langt mere attraktivt for mange flere at skulle starte deres egen virksomhed i Danmark, er indbyrdes forbundne, og derfor bliver vi også nødt til at se det her i en sammenhæng.
For Socialdemokratiet vil meget nødig være med til at skulle etablere nogle rammer og i øvrigt også italesætte nogle muligheder, som måske kommer til at modarbejde hinanden.
Der håber jeg, at vi i fællesskab kan finde ud af, hvor det er, vi optimerer på hele det her område, og jeg glæder mig meget til, at Det Konservative Folkeparti også stiller sig så positivt over for det.
Mona Juul (KF), 2023-05-17:
Det glæder jeg mig også utrolig meget til, og nogle af de lavthængende frugter er jo dem, der ikke koster nogen penge.
Det er jo bl.a. sådan et forslag her, og det er nogle af de her lagerbeskatningsting, som i hvert fald koster meget, meget lidt, fordi man jo bare placerer beskatningen på det rigtige tidspunkt.
Og nogle af dem kunne man jo i hvert fald håbe på at Socialdemokratiet også bakker op om i det udkast, der kommer.
Og det håber jeg at I gør.
Hans Andersen (V), 2023-05-17:
Det her er bestemt et godt forslag, og jeg tror bestemt, at det med både Konservatives og Liberal Alliances hjælp kan finde vej ind i en samlet iværksætterstrategi.
Og jeg ser frem til, at vi forhandler sådan en.
Så jeg ser frem til, at vi meget snart kommer i gang med at forhandle den her strategi.
Katrine Robsøe (RV), 2023-05-17:
Jeg går ud fra, at der i regeringens iværksætteriforhandlingsudspil – det har vi i hvert fald fra Radikales side et ønske om – skal mange ting med.
Det er også derfor, jeg siger, at vi ser positivt på det, og at vi gerne vil være med til at kigge samlet på det.
Jeg synes, det er enormt vigtigt, at vi får tænkt vores uddannelsessystem ind i det, at vi faktisk får sikret en iværksætterkultur og får sikret langt bedre muligheder for, at studerende kan starte deres virksomheder, også undervejs, og at der er et langt bedre samspil med vores videregående uddannelsesinstitutioner i forhold til den viden, der er der.
Jeg synes, at adgangen til kapital er helt afgørende.
for vi ved, at vi faktisk i Danmark er nogenlunde gode – vi kan godt blive bedre – til at få startet virksomheder, men vi mister simpelt hen alt for mange i vækstfasen.
Det er så vigtigt, at vi i Danmark rent faktisk også skaber rammerne for, at de har lyst til at blive her, og det har vi desværre ikke på nuværende tidspunkt.
Så vi skal have sikret det vækstlag, der kommer der, efter at de er nystartet.
Camilla Fabricius (S), 2023-05-17:
Jeg synes sådan set, det er vældig fint, at ordføreren får en økonomisk beregning med ind.
Det er ikke et nulsumsspil, at vi adresserer nogle konkrete udfordringer for ét køn for så også at handle mod kvindedrab eller andet.
Det hører jeg heller ikke ordføreren sige, og det synes jeg faktisk er rigtig dejligt, altså at vi har et Folketing, som kan rejse begge problematikker i spor, der løber ved siden af hinanden.